
ОБЯВА

	Във връзка с необходимостта от подобряване на функционалността на сградата на Окръжен съд - Перник и предотвратяване на аварии и течове по сградата, ОКРЪЖЕН СЪД – ПЕРНИК обявява процедура по реда на Глава двадесет и шеста от Закона за обществените поръчки, „Събиране на оферти с обява“,  за възлагане на обществена поръчка на стойност по чл.20, ал. 3, т. 1 от ЗОП с предмет: „Частичен ремонт на Окръжен съд - гр. Перник“.

	Обект и кратко описание на предмета на поръчката: 
	Обект на поръчката – строителство, съгласно чл. 3, ал.1, т.1 от ЗОП.
	Предметът на поръчката е изпълнение на конкретни видове строителни работи, съобразно определеното в приложената Количествено-стойностна сметка (КСС). Видовете предписани работи и особеностите в обекта го квалифицират като строеж – текущ ремонт на сграда, по смисъла на чл. 151 от ЗУТ, тъй като представляват текущи ремонтни дейности..

	Срок за подаване на оферти:
Срокът за подаване на оферти е 10-дневен, считано от датата на публикуването на обявата и изтича в 23:59 ч. на съответния ден.

Срок на валидност на офертите:
Офертите са със срок на валидност 6 (шест) месеца, считано от крайния срок за получаване на офертите. С подаването на оферти се счита, че участниците се съгласяват с всички условия на възложителя, в т.ч. с определения от него срок на валидност на офертите и с проекта на договор. Възложителят кани участниците да удължат срока на валидност на офертите, когато той не е изтекъл. Когато срокът е изтекъл, възложителят кани участниците да потвърдят валидността на офертите си за определен от него нов срок. Участник, който не удължи или не потвърди срока на валидност на офертата си, се отстранява от участие.

Критерий за възлагане на поръчката:
Обществената поръчка се възлага въз основа на икономически най-изгодната оферта, която се определя по критерия за възлагане оптимално съотношение качество/цена, което се определя въз основа на предложена цена и на посочени от Възложителя показатели, включващи качествени аспекти, свързани с предмета на обществената поръчка.

Отваряне на офертите:
Отварянето на постъпилите в ЦАИС АОП оферти до изтичането на посочения срок за подаване на оферти ще се извърши на 03.11.2026 г. в 14:00 часа от комисия, назначена от Възложителя със заповед за разглеждане, оценка и класиране на офертите. 

Сключване на договор:
С участника, определен за изпълнител, ще бъде сключен договор в срок до 30 дни от обявяването на протокола на комисията за оценка на офертите и за класирането на участниците.

			Адм. ръководител-
Председател на 
Окръжен съд – Перник: ……………………………………
								/Калин Баталски/				

